pythainlp/thai-financial-dataset huggingface dataset:
4.  การวิจัยและพัฒนา

บริษัทฯ ได้พัฒนาสื่อโฆษณานอกอาคารที่อยู่อาศัยอย่างต่อเนื่องด้วยรูปแบบ วัสดุ เทคโนโลยี
และกระบวนการทำงานอย่างบูรณาการ เพื่อเพิ่มประสิทธิภาพในการทำงาน
และขยายศักยภาพในการแข่งขันอย่างไม่หยุดยั้ง ทั้งนี้เรายังคงยึดมั่นในการสร้างสรรค์สื่อ
ยึดถือคุณภาพภายใต้แนวทาง “sMArt, Creative, and innOvative”
เพื่อตอบสนองความต้องการของตลาดและลูกค้าที่หลากหลายอย่างต่อเนื่อง

ในการพัฒนาโครงการสื่อโฆษณา ทางบริษัทฯ
ได้ให้ความสำคัญกับการศึกษาและคัดสรรนวัตกรรมสื่อโฆษณาที่เหมาะสม
และเพิ่มงบประมาณในการส่งเสริมงานวิจัยตลาดและพฤติกรรมการบริโภคสื่ออย่างจริงจัง
เพื่อศึกษาความต้องการของกลุ่มเป้าหมายอย่างแท้จริง ในปี 2551 นี้ทางบริษัทฯ ได้นำสื่อดิจิตอล
ซึ่งสามารถสื่อสารภาพโฆษณาที่เคลื่อนไหวได้ (Dynamic display) และโฆษณาแบบสองทาง
(interactive) หลากหลายรูปแบบในโครงการ Centerpoint@CentralWorld
ซึ่งนอกจากจะเพิ่มความน่าสนใจในงานโฆษณาแล้ว
ยังเป็นการสร้างประสบการณ์ร่วมที่น่าประทับใจต่อสินค้ากับกลุ่มเป้าหมายอีกด้วย

นอกจากนี้ ทางบริษัทฯ ยังได้ขยายช่องทางการนำเสนอสื่อเพื่อให้ถึงกลุ่มเป้าหมายอย่างแท้จริง เช่น
การใช้สื่อเคลื่อนที่ประกอบการบริหารจัดกิจกรรมทางการตลาด (event)
ซึ่งเป็นการก้าวสู่การเป็นผู้นำด้านการนำเสนอสื่อนอกอาคารที่อยู่อาศัยอย่างครบวงจร (OHM
Solution Provider) อย่างแท้จริง

บริษัทฯ มีแผนการที่จะนำเทคโนโลยีสารสนเทศ
มาใช้ในการเพิ่มประสิทธิภาพการให้บริการให้เป็นไปอย่างสะดวก รวดเร็ว แม่นยำ
เพื่อให้ลูกค้าของเราสามารถตรวจสอบข้อมูลการจองสื่อแบบ real-time ทั้งนี้ บริษัทฯ
ยังคงยึดมั่นในแนวทางการพัฒนาการทำงาน
เพื่อนำเสนอชิ้นงานที่เป็นมิตรต่อสิ่งแวดล้อมทั้งด้านการประหยัดพลังงาน
และด้านการออกแบบสื่อให้มีรูปแบบที่สวยงามเสมือนเป็นส่วนหนึ่งของภูมิสถาปัตย์
หรือการตกแต่งสถานที่นั้นๆ อีกด้วย
[]

แบบแสดงรายการข้อมูลประจำปี

(แบบ 56-1)

สิ้นสุด ณ วันที่ 31ธันวาคม 2551

บริษัท มาสเตอร์ แอด จำกัด (มหาชน)

สารบัญ

  หน้า

  ส่วนที่ 1 ข้อมูลสรุป (Executive Summary) 1

  ส่วนที่ 2 บริษัทที่ออกหลักทรัพย์ 1

1.  ปัจจัยความเสี่ยง 2

2.  ลักษณะการประกอบธุรกิจ 3

3.  การประกอบธุรกิจของแต่ละสายผลิตภัณฑ์ 6

4.  การวิจัยและพัฒนา 20

5.  ทรัพย์สินที่ใช้ในการประกอบธุรกิจ 21

6.  โครงการในอนาคต 22

7.  ข้อพิพาททางกฎหมาย 23

8.  โครงสร้างเงินทุน 24

9.  การจัดการ 25

10. การควบคุมภายใน 44

11. รายการระหว่างกัน 45

12. ฐานะการเงินและผลการดำเนินงาน 50

13. ข้อมูลอื่นที่เกี่ยวข้อง 62

  ส่วนที่ 3 การรับรองความถูกต้องของข้อมูล 1

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท

  เอกสารแนบ 2 รายละเอียดเกี่ยวกับกรรมการของบริษัทย่อย

 เอกสารแนบ 3 อื่นๆ
ส่วนที่ 2

บริษัทที่ออกหลักทรัพย์

ชื่อบริษัท : บริษัท มาสเตอร์ แอด จำกัด (มหาชน)

ลักษณะการประกอบธุรกิจ : ให้บริการและรับจ้างผลิตสื่อโฆษณาภายนอกที่อยู่อาศัย และบันเทิง

ที่ตั้งสำนักงานใหญ่ : เลขที่ 1 ชั้น 4-6 ซอยลาดพร้าว 19

ถนนลาดพร้าว แขวงจอมพล เขตจตุจักร กรุงเทพมหานคร 10900

เลขทะเบียนบริษัท : 0107546000113

Home Page : http://www.masterad.com

โทรศัพท์ : 0 2938 3388

โทรสาร : 0 2938 3489
8. โครงสร้างเงินทุน

หลักทรัพย์ของบริษัท

ณ วันที่ 31 ธันวาคม 2551 บริษัทมีทุนจดทะเบียน 125 ล้านบาท เรียกชำระแล้ว 125 ล้านบาท
แบ่งเป็นหุ้นสามัญ จำนวน 125 ล้านหุ้น มูลค่าที่ตราไว้หุ้นละ 1.- บาท

โครงสร้างผู้ถือหุ้น

รายชื่อผู้ถือหุ้นใหญ่ของบริษัท ณ วันที่ 30 ธันวาคม 2551 มีรายละเอียดดังนี้

  ---------------------------------------- ------------------------ ------------
  ผู้ถือหุ้น                                    ทุนจดทะเบียนที่เรียกชำระแล้ว   

                                           จำนวนหุ้น                  ร้อยละ

  1.นายนพดล ตัณศลารักษ์                       22,050,000               17.64

  2.นายพิเชษฐ มณีรัตนะพร                      20,825,000               16.66

  3.นายธวัช มีประเสริฐสกุล                     18,025,000               14.42

  4.GOLDMAN SACHS INTERNATIONAL            8,827,300                7.06

  5.นายวิชิต ดิลกวิลาศ                         7,404,767                5.92

  6.นางชลลดา ฟูวัฒนศิลป์                       5,751,600                4.60

  7.นายทวีฉัตร จุฬางกูร                        5,000,000                4.00

  8.นายสุรพงศ์ โพธิ์พิชัย                        4,416,000                3.84

  9.น.ส.พรรัตน์ มณีรัตนะพร                     4,786,666                3.83

  10.นายธนิต ลาภพณิชพูลผล                     2,560,000                2.05
  ---------------------------------------- ------------------------ ------------

นโยบายจ่ายเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้นิติบุคคลและสำรองตามกฎหมายทั้งนี้ขึ้นอยู่กับภาวะเศรษฐกิจและการดำเนินงานในอนาคตเป็นสำคัญ
10. การควบคุมภายใน

ระบบการควบคุมภายใน

กรรมการตรวจสอบทำหน้าที่สอบทานการดำเนินงานให้ถูกต้องตามนโยบายและระเบียบข้อบังคับของบริษัท
ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล โดยมี บริษัท
แกรนท์ ธอนตัน จำกัด เป็นผู้ตรวจสอบบัญชี

กรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีสำนักงานตรวจสอบภายในจาก บริษัท สอบบัญชี ไอ วีแอล จำกัด
เข้ามาทำการตรวจสอบภายในโดยปฏิบัติหน้าที่ในการตรวจสอบภายในได้อย่างเป็นอิสระ
ให้บริษัทมีระบบการควบคุมภายใน ระบบตรวจสอบภายใน ที่รัดกุม เหมาะสม ทันสมัย
และมีประสิทธิภาพ สำนักงานตรวจสอบภายใน
ทำหน้าที่ประเมินการควบคุมภายในตามแนวปฏิบัติที่กรรมการบริษัทกำหนด
โดยมีนโยบายตรวจสอบในเชิงป้องกันและเป็นประโยชน์กับหน่วยงาน
พิจารณาความน่าเชื่อถือในความถูกต้องของรายงานทางการเงิน
รวมทั้งการเปิดเผยข้อมูลอย่างเพียงพอให้เกิดความโปร่งใส
ตรวจสอบตามแนวทางการกำกับดูแลกิจการที่ดี และเพิ่มประสิทธิภาพ ประสิทธิผลในการดำเนินงาน
ยึดแนวการตรวจสอบตามมาตรฐานสากลและรายงานตรงต่อกรรมการตรวจสอบทุกไตรมาส
โดยในรายงานประกอบด้วยข้อเสนอแนะ (ถ้ามี)
รวมทั้งการดำเนินงานของฝ่ายบริหารตามข้อเสนอแนะ

สำหรับการควบคุมภายในประจำปี 2551
กรรมบริษัทพิจารณาแล้วเห็นว่าบริษัทมีการควบคุมภายในที่เพียงพอ

แ ละเหมาะสม

การบริหารความเสี่ยง

บริษัทได้เล็งเห็นความสำคัญของการบริหารความเสี่ยงและได้จัดตั้งกรรมการบริหารความเสี่ยงขึ้นในปี
2551
และเพื่อให้การบริหารจัดการและการดำเนินงานมีความต่อเนื่องในระบบการทำงานและให้บรรลุตามวัตถุประสงค์ขององค์กร
จึงกำหนดให้ทุกหน่วยงานต้องมีการบริหารความเสี่ยง
โดยการระบุไว้ในแบบประเมินการวัดผลของพนักงาน (KPI) ประจำปี 2552
ให้การบริหารความเสี่ยงเป็นกระบวนการหนึ่งในการปฏิบัติงานประจำวันของพนักงานทุกคนและปลูกฝังให้เป็นส่วนหนึ่งของวัฒนธรรมองค์กร
7. ข้อพิพาททางกฎหมาย

ณ วันที่ 31 ธันวาคม 2551 บริษัทและบริษัทย่อย
ไม่มีข้อพิพาททางกฎหมายที่อาจจะมีผลกระทบต่อสินทรัพย์ของบริษัทและบริษัทย่อย
ส่วนที่ 1

ข้อมูลสรุป (Executive Summary)

บริษัท มาสเตอร์ แอด จำกัด (มหาชน) ก่อตั้งในปี 2531 และเริ่มดำเนินการในปี 2532
โดยมีวัตถุประสงค์เพื่อประกอบธุรกิจให้บริการและรับจ้างผลิตป้าย สื่อโฆษณาและบันเทิง
โดยเน้นสื่อป้ายโฆษณาภายนอกที่อยู่อาศัยภายใต้ผู้บริหารงานหลัก 3 ท่าน คือ นายนพดล ตัณศลารักษ์
นายพิเชษฐ มณีรัตนะพร และนายธวัช มีประเสริฐสกุล
ซึ่งปัจจุบันถือหุ้นรวมกันในสัดส่วนประมาณร้อยละ 48.72 ของทุนเรียกชำระแล้ว (ข้อมูล ณ. 28
ธันวาคม 2550)

ในปี 2539 บริษัท ร่วมลงทุนกับบริษัท เคลียร์ ชาแนล อินเตอร์ เนชั่นแนล จำกัด
ซึ่งเป็นผู้ผลิตสื่อป้ายโฆษณาชั้นนำในประเทศอังกฤษ จัดตั้งบริษัท มาสเตอร์ แอนด์ มอร์ จำกัด
เพื่อดำเนินธุรกิจให้บริการและผลิตสื่อป้ายโฆษณาขนาดเล็ก โดยบริษัทถือหุ้นในสัดส่วนร้อยละ 67.5

  ปี 2546 เพิ่มทุนจดทะเบียนเป็น 125,000,000 บาท และทำการแปรสภาพเป็นบริษัทมหาชน
  จำกัด เพื่อเตรียมพร้อม

ในการเสนอขายหลักทรัพย์ต่อประชาชนทั่วไป และนำบริษัทเข้าจดทะเบียนในตลาดหลักทรัพย์
และทำการกระจายหุ้นไปยังนักลงทุนครั้งแรกในวันที่ 19 กันยายน 2546

  ปี 2548 ซื้อหุ้นเพิ่มของบริษัท เทค อะ ลุค จำกัด ในส่วนของบริษัท แมทชิ่ง สตูดิโอ จำกัด
  (มหาชน) โดยซื้อหุ้นเพิ่ม

ตามสัดส่วนและเพิ่มทุนในบริษัท เทค อะ ลุค จำกัด
จากการเข้าไปซื้อหุ้นเพิ่มและเพิ่มทุนทำให้สัดส่วนการถือหุ้นจาก 25 % เป็น 33.33 %
คิดเป็นจำนวนหุ้นจาก 1,250,000 หุ้น เป็น 3,333,334 หุ้น โดยจากการเพิ่มทุน 1,666,667
หุ้น และซื้อหุ้นเพิ่ม 416,667 หุ้น

ผลิตภัณฑ์ของบริษัทและบริษัทย่อย คือ สื่อป้ายโฆษณาประเภทต่างๆ โดยสื่อป้ายโฆษณาที่ทำรายได้หลัก
ให้แก่กลุ่มบริษัท คือ สื่อป้ายโฆษณาประเภท Billboard ซึ่งมีรายได้คิดเป็นสัดส่วนประมาณร้อยละ
87 ของรายได้รวมของกลุ่มบริษัท ลักษณะการประกอบธุรกิจของกลุ่มบริษัท คือ
จัดหาพื้นที่ติดตั้งป้ายโฆษณาประเภทต่าง ๆ ติดตั้งสื่อป้ายโฆษณา
รับจ้างผลิตและให้เช่าพื้นที่ติดตั้งงานโฆษณา ปัจจุบันลูกค้าของบริษัทสัดส่วนร้อยละ 67
ของรายได้มาจากลูกค้าที่เป็นเจ้าของผลิตภัณฑ์โดยตรง และร้อยละ 33
ของรายได้มาจากลูกค้าที่เป็นบริษัทตัวแทนโฆษณา

กลุ่มบริษัทมุ่งเน้นในการนำเทคโนโลยีรูปแบบต่างๆ มาประยุกต์ใช้ในการพัฒนาสื่อป้ายโฆษณา
รวมทั้งเสนอสื่อป้ายโฆษณาที่มีความหลากหลาย ทั้งทางด้านรูปแบบ ขนาด และจุดติดตั้ง
เพื่อเพิ่มทางเลือกและประสิทธิภาพในการโฆษณาประชาสัมพันธ์สินค้าของลูกค้า
โดยบริษัทเป็นรายแรกสำหรับบริษัทที่ดำเนินธุรกิจสื่อป้ายโฆษณาในประเทศไทย ที่ได้รับรองมาตรฐาน
ISO 9001: 2000 จากสถาบัน United Registrar of Systems Limited (URS)
ประเทศอังกฤษ

ณ.วันที่ 31 ธันวาคม 2551 กลุ่มบริษัทมีสินทรัพย์รวม 600 ล้านบาท หนี้สินรวม 111 ล้านบาท
ส่วนของผู้ถือหุ้น 489 ล้านบาท และมีกำไรสุทธิ 44 ล้านบาท
6. โครงการในอนาคต

ทางบริษัทฯ มีแผนพัฒนาโครงข่ายสื่อโฆษณาภายนอกที่อยู่อาศัย ให้มีความหลากหลาย
และครอบคลุมเขตพื้นที่และกลุ่มเป้าหมายมากยิ่งขึ้น ในปี 2552 ดังนี้

1.  ขยายจุดติดตั้งป้ายโฆษณาทั้งขนาดใหญ่และขนาดเล็ก ในเขตพื้นที่ปริมณฑลและต่างจังหวัด
    ด้วยรูปแบบที่โดดเด่นสวยงาม ส่งเสริมภาพลักษณ์ของสื่อโฆษณาให้เกิดความน่าสนใจ
    เพิ่มพื้นที่สื่อโฆษณาให้มีความหลากหลายและเพิ่มประสิทธิภาพโครงข่ายโฆษณาอย่างครบวงจร

2.  นำนวัตกรรมสื่อโฆษณาทั้งในรูปแบบดิจิตอล อินเทอร์แอคทีฟ และ ออนไลน์
    มาประกอบแผนพัฒนาโครงการ เพื่อเพิ่มศักยภาพในการนำเสนอสื่อ
    สร้างสรรค์ประสบการณ์ร่วมที่ดีต่อกลุ่มเป้าหมาย
    อีกทั้งเพิ่มบริการเสริมที่สร้างมูลค่าเพิ่มให้กับลูกค้า

3.  สร้างพันธมิตรทางธุรกิจ
    อันเป็นกำลังสำคัญในการเพิ่มศักยภาพในการขยายโครงข่ายทางธุรกิจอย่างต่อเนื่อง

4.  พัฒนาศักยภาพในการออกแบบและผลิตสื่อที่มีความหลากหลาย ตรงความต้องการของลูกค้า

5.  ประมูลสัมปทานโนโครงการของรัฐ รัฐวิสาหกิจ
    และองค์กรเอกชนที่มีศักยภาพต่อการขยายตัวของสื่อโฆษณาภายนอกที่อยู่อาศัย
    รวมถึงการเชื่อมต่อขยายทางธุรกิจที่เกี่ยวเนื่องกับอุตสาหกรรม

ด้วยจำนวนและพัฒนาการของสื่อนอกบ้านที่มีมากขึ้น
ส่งผลให้พฤติกรรมในการบริโภคสื่อมีความหลากหลาย ทางบริษัทฯ
มีนโยบายในการศึกษาความต้องการของตลาด
เพื่อเป็นส่วนสำคัญในการพัฒนาบริการสื่อโฆษณาภายนอกที่อยู่อาศัย เป็นไปอย่างต่อเนื่อง และ
มุ่งมั่นที่จะนำนวัตกรรมสื่อโฆษณาใหม่ๆ มาพัฒนาสื่อที่มีอยู่ให้มีประสิทธิภาพขึ้น
และนำเทคโนโลยีเหล่านั้นมาใช้กับโครงการใหม่ๆ ที่จะเกิดขึ้นในอนาคต
-----------------------------------------------------------------------
  การวิจัยและพัฒนา

  -----------------------------------------------------------------------

“ประกาศของคณะกรรมการกำกับตลาดทุน ที่ ทจ.11/2552 เรื่องหลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ได้ยกเลิกหัวข้อนี้”
[]

แบบแสดงรายการข้อมูลประจำปี

(แบบ 56-1)

สิ้นสุด ณ วันที่ 31ธันวาคม 2552

บริษัท มาสเตอร์ แอด จำกัด (มหาชน)

สารบัญ

  หน้า

  ส่วนที่ 1 บริษัทที่ออกหลักทรัพย์

1.  ข้อมูลทั่วไป 1

2.  ปัจจัยความเสี่ยง 2

3.  ลักษณะการประกอบธุรกิจ 3

4.  การประกอบธุรกิจของแต่ละสายผลิตภัณฑ์ 7

5.  ทรัพย์สินที่ใช้ในการประกอบธุรกิจ 20

6.  ข้อพิพาททางกฎหมาย 21

7.  โครงสร้างเงินทุน 22

8.  การจัดการ 23

9.  การควบคุมภายใน 52

10. รายการระหว่างกัน 54

11. ฐานะการเงินและผลการดำเนินงาน 58

12. ข้อมูลอื่นที่เกี่ยวข้อง 71

  ส่วนที่ 2 การรับรองความถูกต้องของข้อมูล 1

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท

  เอกสารแนบ 2 รายละเอียดเกี่ยวกับกรรมการของบริษัทย่อย

 เอกสารแนบ 3 อื่นๆ
ส่วนที่ 1 บริษัทที่ออกหลักทรัพย์

+-----------------------------------------------------------------------+
| 1.  ข้อมูลทั่วไปของบริษัท                                                   |
+-----------------------------------------------------------------------+

ชื่อบริษัทที่ออกหลักทรัพย์ : บริษัท มาสเตอร์ แอด จำกัด (มหาชน)

เลขทะเบียนบริษัท : 0107546000113

ประเภทธุรกิจ : ให้บริการและรับจ้างผลิตสื่อโฆษณาภายนอกที่อยู่อาศัย และบันเทิง

ทุนจดทะเบียน : 125,000,000 บาท ประกอบด้วยหุ้นสามัญ 125,000,000หุ้น มูลค่าหุ้นละ 1
บาท

  (ณ. 31 ธันวาคม 2552)

ทุนที่ออกและชำระเต็มมูลค่า : 125,000,000 บาท ประกอบด้วยหุ้นสามัญ 125,000,000, หุ้น
มูลค่าหุ้นละ 1 บาท

(ณ. 31 ธันวาคม 2552)

-----------------------------------------------------------------------------------------------------------------------------------------------------------------

นิติบุคคลที่บริษัทถือหุ้น : บจก.มาสเตอร์ แอนด์ มอร์ สัดส่วนการถือหุ้น 67.50%
ของทุนจดทะเบียนและชำระแล้ว

บจก.มาโก้ ไรท์ซายน์ สัดส่วนการถือหุ้น 80.00% ของทุนจดทะเบียนและชำระแล้ว

บจก.แลนดี้ ดีเวลลอปเมนท์ สัดส่วนการถือหุ้น 48.87% ของทุนจดทะเบียนและชำระแล้ว

บจก.เทค อะ ลุค สัดส่วนการถือหุ้น 33.33% ของทุนจดทะเบียนและชำระแล้ว

บจก.อิงค์ เจ็ท อิมเมจเจส สัดส่วนการถือหุ้น 33.33% ของทุนจดทะเบียนและชำระแล้ว

------------------------------------------------------------------------------------------------------------------------------------------------------------------

ที่ตั้งสำนักงานใหญ่ : เลขที่ 1 ชั้น 4-6 ซอยลาดพร้าว 19 ถนนลาดพร้าว แขวงจอมพล
เขตจตุจักร

กรุงเทพมหานคร 10900 โทรศัพท์ 0-2938-3388 โทรสาร 0-2938-3489

เว็บไซด์ http://www.masterad.com

แผนกนักลงทุนสัมพันธ์ : โทรศัพท์ 0-2938-3388 ต่อ 487

และเลขานุการบริษัท โทรสาร 0-2938-3489 อีเมล์ ir@masterad.com

------------------------------------------------------------------------------------------------------------------------------------------------------------------

บุคคลอ้างอิง

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด ชั้น 4, 6-7
อาคารตลาดหลักทรัพย์

แห่งประเทศไทย โทรศัพท์ 0-2359-1200-1 โทรสาร 0-2359-1259

ผู้สอบบัญชี : บจก.แกรนท์ธอนตัน โดย นายสมคิด เตียตระกูล และ นางสุมาลี โชคดีอนันต์ เลขที่
87/1

ชั้น 18 อาคารแคปปิตอลทาวเวอร์ ออลซีซั่นเพลส ถ.วิทยุ กรุงเทพฯ 10330

โทรศัพท์ : 0 2654 3330

โทรสาร : 0 2654 3339
7.  โครงสร้างเงินทุน

หลักทรัพย์ของบริษัท

ณ วันที่ 31 ธันวาคม 2552 บริษัทมีทุนจดทะเบียน 125 ล้านบาท เรียกชำระแล้ว 125 ล้านบาท
แบ่งเป็นหุ้นสามัญ จำนวน 125 ล้านหุ้น มูลค่าที่ตราไว้หุ้นละ 1.- บาท

โครงสร้างผู้ถือหุ้น

รายชื่อผู้ถือหุ้นรายใหญ่ของบริษัท ณ วันที่ 30 ธันวาคม 2552 มีรายละเอียดดังนี้

+------------------------------------+-------------------+-------------+
| ผู้ถือหุ้น                              | ทุนจดท             |             |
|                                    | ะเบียนที่เรียกชำระแล้ว |             |
+------------------------------------+-------------------+-------------+
|                                    | จำนวนหุ้น           | ร้อยละ       |
+------------------------------------+-------------------+-------------+
| 1.นายนพดล ตัณศลารักษ์                 | 24,950,000        | 19.96       |
+------------------------------------+-------------------+-------------+
| 2.นายพิเชษฐ มณีรัตนะพร                | 15,925,000        | 12.74       |
+------------------------------------+-------------------+-------------+
| 3.บริษัท ดีคอร์ป กรุ๊ป จำกัด              | 12,500,000        | 10.00       |
+------------------------------------+-------------------+-------------+
| 4.CITIBANK NOMINEE SINGAPORE PTE   | 8,423,400         | 6.74        |
| LTD –                              |                   |             |
|                                    |                   |             |
| THAI FOCUSED EQUITY FUND LTD.      |                   |             |
+------------------------------------+-------------------+-------------+
| 5.นายวิชิต ดิลกวิลาศ                   | 7,404,767         | 5.92        |
+------------------------------------+-------------------+-------------+
| 6.นางชลลดา ฟูวัฒนศิลป์                 | 5,751,600         | 4.60        |
+------------------------------------+-------------------+-------------+
| 7.นายทวีฉัตร จุฬางกูร                  | 5,000,000         | 4.00        |
+------------------------------------+-------------------+-------------+
| 9.น.ส.พรรัตน์ มณีรัตนะพร               | 4,786,666         | 3.83        |
+------------------------------------+-------------------+-------------+
| 8.นายสุรพงศ์ โพธิ์พิชัย                  | 4,470,000         | 3.58        |
+------------------------------------+-------------------+-------------+
| 10.นายธนิต ลาภพณิชพูลผล               | 3,300,000         | 2.64        |
+------------------------------------+-------------------+-------------+

นโยบายจ่ายเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้นิติบุคคลและสำรองตามกฎหมายทั้งนี้ขึ้นอยู่กับภาวะเศรษฐกิจและการดำเนินงานในอนาคตเป็นสำคัญ

นโยบายจ่ายเงินปันผลของบริษัทย่อย

บริษัทย่อยมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 50
ของกำไรสุทธิหลังหักภาษีเงินได้นิติบุคคลและสำรองตามกฎหมายทั้งนี้ขึ้นอยู่กับภาวะเศรษฐกิจและการดำเนินงานในอนาคตเป็นสำคัญ
เอกสารแนบ 2

รายละเอียดกรรมการของบริษัทและบริษัทย่อย ณ. วันที่ 31 ธันวาคม 2552

  ------------------ -------------- ------------ --------- --------- ------------- ------------- ---------
  รายชื่อ                             บมจ. มาสเตอร์ บริษัทย่อย             บริษัทร่วม                     
                                    แอด                                                          

                                                 บจก.      บจก. มาโก้ บจก.แลนดี้      บจก.อิงค์เจ็ทฯ   บจก.เทค
                                                 มาสเตอร์   ไรท์ ซายน์  ดีเวลลอปเมนท์                 อะ ลุค
                                                 แอนด์ มอร์                                        

  1. ร.ต.ต เกรียงศักดิ์  โลหะชาละ       P                                                            

  2. นายปารเมศร์      รัชไชยบุญ        AP                                                            

  3. นายนพดล         ตัณศลารักษ์       D,EC,E,CEO   D         D         D             D             D

  4. นายพิเชษฐ        มณีรัตนะพร       ID,E         D         D         D             D             D

  5. นายธวัช          มีประเสริฐสกุล    ID,E         D                   D                           

  6. นายวิชิต          ดิลกวิลาศ        ID,E                                                          

  7. นายประเสริฐ      วีรเสถียรพรกุล    ID,AC                                                         

  8. นายพรศักดิ์        ลิ้มบุญยประเสริฐ   ID,C                                                          

  9.นางอุบลรัตน์        โพธิ์กมลวงศ์      ID,C                                                          

  10.นางสาวธมนวรรณ   นรินทวานิช       D,S,A                                                        
  ------------------ -------------- ------------ --------- --------- ------------- ------------- ---------

หมายเหตุ: P= ประธานกรรมการบริษัท, AP= รองประธานกรรมการบริษัท, D=กรรมการ,
ID=กรรมการอิสระ, AC=ประธานกรรมการตรวจสอบ , C=กรรมการตรวจสอบ,

EC=ประธานกรรมการบริหาร, E= กรรมการบริหาร, CEO= ประธานเจ้าหน้าที่บริหาร,
S=เลขานุการบริษัท, A=ผอ.ฝ่ายบัญชีการเงิน
ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทจัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2552
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกัน
กับที่บริษัทได้รับรองความถูกต้องแล้ว บริษัทได้มอบหมายให้ นางสาวธมนวรรณ นรินทวานิช
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาวธมนวรรณ นรินทวานิช กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

+----------------------+------------------------+----------------------+
| ชื่อ-สกุล               | ตำแหน่ง                 | ลายมือชื่อ              |
+----------------------+------------------------+----------------------+
| 1.นายนพดล ตัณศลารักษ์   | กรรมการ /              |                      |
|                      | ประธานกรรมการบริหาร     |                      |
|                      |                        |                      |
|                      | /ประธานเจ้าหน้าที่บริหาร    |                      |
+----------------------+------------------------+----------------------+
| 2. นางสาวธมนวรรณ     | กรรมการ /              |                      |
| นรินทวานิช             | ผู้อำนวยการฝ่ายบัญชีการเงิน  |                      |
+----------------------+------------------------+----------------------+

ผู้รับมอบอำนาจ

  ---------------------- ------------------------- ----------------------
  ชื่อ-สกุล                 ตำแหน่ง                    ลายมือชื่อ

  1. นางสาวธมนวรรณ       กรรมการ /                 
  นรินทวานิช               ผู้อำนวยการฝ่ายบัญชีการเงิน     
  ---------------------- ------------------------- ----------------------
2.  ปัจจัยความเสี่ยง

จากการที่ เศรษฐกิจภายในประเทศ ในปี 2552 ธุรกิจบริการมีการหดตัวลดลง
รวมถึงการชลอการลงทุนของภาคธุรกิจเอกชน ดังนั้นการดำเนินธุรกิจในปี 2552 ของบริษัท
มาสเตอร์ แอด จำกัด(มหาชน)
จึงเพิ่มความระมัดระวังในเรื่องของการบริหารความเสี่ยงขององค์กร ในปี 2552 ดังนี้

1.  ความเสี่ยงในด้านการดำเนินธุรกิจ

ภาพรวมใน ปี 2552 เศรษฐกิจไทยโดยรวมคาดว่าหดตัวร้อยละ 2.7 จากปีก่อน ในส่วนของบริษัท
มาสเตอร์ แอด จำกัด (มหาชน) จึงมุ่งเน้นดำเนินธุรกิจที่มีความชัดเจน
ที่สะท้อนถึงการลงทุนที่สร้างโอกาสให้เกิดรายได้ให้กับองค์กรทันที
เพื่อส่งผลถึงอัตราผลตอบแทนสูงสุดให้กับผู้ถือหุ้น
โดยจะพิจารณาจากเงินลงทุนที่จะต้องลงทุนให้สอดคล้องกับผลตอบแทนที่จะได้รับ จึงเป็นสาเหตุที่ในปี
2552 บริษัท มาสเตอร์ แอด จำกัด(มหาชน) ชลอการลงทุนในภาวะเศรษฐกิจหดตัวลง
และในช่วงเวลานี้เป็นโอกาสที่ดี ที่ทำให้บริษัทฯ มีโอกาสพัฒนาบุคคลากร เพื่อให้มีความพร้อมในทุก
ๆ ด้าน และเมื่อภาวะเศรษฐกิจหันกลับมาฟื้นตัว บุคลากรของบริษัทฯ
ก็สามารถรองรับสถานะการณ์ได้ทันทีและมีศักยภาพที่สูงขึ้น จะสังเกตุจากในช่วงครึ่งหลังของปี
เศรษฐกิจไทยมีสัญญาณของการฟื้นตัว ตามการฟื้นตัวของเศรษฐกิจโลก
ประกอบกับการดำเนินนโยบายการเงินการคลังที่ผ่อนคลาย
มีส่วนช่วยกระตุ้นเศรษฐกิจและสนับสนุนให้ความเชื่อมั่นของผู้ผลิตและผู้บริโภคปรับตัวดีขึ้น
ในส่วนของบริษัท มาสเตอร์ แอด จำกัด จึงได้รับอนิสงฆ์ในส่วนนี้
ทำให้ได้รับการสนับสนุนและให้ความไว้วางใจจากลูกค้ากลุ่มผลิตภัณฑ์ทางอาหารและกลุ่มสื่อสาร
เทงบโฆษณาในครึ่งปีหลังให้กับบริษัท มาสเตอร์ แอด จำกัด(มหาชน)
ในการดำเนินงานทางด้านโฆณษณาอย่างครบวงจร ทำให้บริษัทฯ
ยังคงรักษาระดับรายได้ใกล้เคียงกับปีก่อน ในภาวะเศรษฐกิจที่มีการหดตัว

2.  ความเสี่ยงในด้านการเงิน

ในส่วนของความเสี่ยงทางด้านการเงิน
อย่างที่ได้กล่าวมาแล้วในเรื่องของความเสี่ยงในด้านการดำเนินธุรกิจทางบริษัท มาสเตอร์ แอด
จำกัด(มหาชน) ชลอการลงทุนในปี 2552 ดังนั้นในเรื่องของความเสี่ยงในด้านการเงิน
ในการระดมเงินทุนจึงไม่เกิดปัญหา ไม่ว่าจะเป็นเรื่องของการเรียกคืนเงิน หรือปัญหาเรื่องดอกเบี้ย

สำหรับในด้านลูกหนี้การค้า ในปี 2552 บริษัทฯ มียอดลูกหนี้การค้าจำนวน 111 ล้านบาท
และในปีนี้ไม่มีการตั้งค่าเผื่อหนี้สงสัยจะสูญเนื่องจากลูกค้าส่วนใหญ่ได้มีการบริหารจัดการในเรื่องนโยบายเงื่อนไขการชำระเงินอย่างเคร่งครัด
จึงสามารถป้องกันและลดจำนวนหนี้สงสัยจะสูญได้เป็นอย่างดี

3.  ความเสี่ยงในด้านข้อกฏหมายควบคุมป้ายโฆษณา

ในปี 2552 บริษัทฯ ยังคงรักษานโยบายการก่อสร้างป้ายโฆษณาที่ได้รับอนุญาตถูกต้องก่อนเท่านั้น
และมีคณะทำงานติดตามการปรับปรุงข้อกฏหมายอย่างต่อเนื่อง
เพื่อมิให้การเปลี่ยนแปลงของข้อกฏหมายต่าง ๆ ที่จะมีขึ้นในอนาคต
มีผลกระทบต่อการดำเนินงานของบริษัท และในทุกปี บริษัทฯ
ให้บริษัทตรวจสอบโครงสร้างอาคารและป้ายโฆษณาที่ขึ้นทะเบียนกับกรมโยธาธิการและผังเมือง
ดำเนินการตรวจสอบและรับรองป้ายโฆษณาทุกป้ายของบริษัท
รวมถึงการประสานงานกับสมาคมป้ายโฆษณา
เพื่อรับรองความมั่นคงแข็งแรงของโครงสร้างป้ายทุกป้าย
6.  ข้อพิพาททางกฎหมาย

ณ วันที่ 31 ธันวาคม 2552 บริษัทและบริษัทย่อย
ไม่มีข้อพิพาททางกฎหมายที่อาจจะมีผลกระทบต่อสินทรัพย์ของบริษัทและบริษัทย่อย
-----------------------------------------------------------------------
  ข้อมูลสรุป

  -----------------------------------------------------------------------

“ประกาศของคณะกรรมการกำกับตลาดทุน ที่ ทจ.11/2552 เรื่องหลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ได้ยกเลิกหัวข้อนี้”
-----------------------------------------------------------------------
  โครงการในอนาคต

  -----------------------------------------------------------------------

“ประกาศของคณะกรรมการกำกับตลาดทุน ที่ ทจ.11/2552 เรื่องหลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้”